**การเข้าใช้บริการพิพิธภัณฑ์พืชกรุงเทพ**

**พิพิธภัณฑ์พืชกรุงเทพ กลุ่มวิจัยพฤกษศาสตร์และพิพิธภัณฑ์พืช สำนักคุ้มครองพันธุ์พืช กรมวิชาการเกษตร**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. พิพิธภัณฑ์พืชกรุงเทพ เปิดให้บริการในวันและเวลาราชการ ตั้งแต่วันจันทร์ถึงศุกร์ (เว้นวันหยุดราชการ) เวลา 8.30 – 16.30 น.

2. การเข้าใช้บริการพิพิธภัณฑ์พืชกรุงเทพ แบ่งออกเป็น 2 กรณี คือ

2.1 ผู้เข้าใช้พิพิธภัณฑ์พืชกรุงเทพกรณีที่อยู่ภายใต้สังกัดหน่วยงานภาครัฐ เอกชน หรือสถาบันการศึกษา จะต้องมีหนังสือนำจากต้นสังกัดทุกครั้ง โดยระบุวันและระยะเวลา พร้อมทั้งระบุชื่อผู้เข้าใช้ โดยให้ส่งหนังสือติดต่อมายังสำนักคุ้มครองพันธุ์พืช ก่อนวันและเวลาที่จะมาใช้บริการพิพิธภัณฑ์พืชอย่างน้อย 5 วันทำการ โดยหนังสือนำสามารถขออนุญาตเข้าใช้ได้ไม่เกิน 1 เดือน ในกรณีที่ผู้มาใช้บริการมาปฏิบัติงานไม่ต่อเนื่อง ต้องทำแผนการใช้บริการพิพิธภัณฑ์พืชส่งแนบมาพร้อมหนังสือนำด้วย โดยหนังสือนำให้ส่งถึง **ผู้อำนวยการสำนักคุ้มครองพันธุ์พืช** ซึ่งสามารถส่งได้ 2 ช่องทาง ดังนี้

-ส่งทางไปรษณีย์ ที่ สำนักคุ้มครองพันธุ์พืช กรมวิชาการเกษตร 50 ถนนพหลโยธิน เขตจตุจักร กรุงเทพฯ 10900

**-**ส่งทางไปรษณีย์อิเล็กทรอนิกส์ของกลุ่มวิจัยพฤกษศาสตร์และพิพิธภัณฑ์พืช สำนักคุ้มครองพันธุ์พืช E-mail: **pvpo.bk@doa.go.th**

2.2 กรณีบุคคลที่สนใจทั่วไป สามารถกรอกเอกสารขออนุญาตเข้าใช้พิพิธภัณฑ์พืชกรุงเทพ ณ กลุ่มวิจัยพฤกษศาสตร์และพิพิธภัณฑ์พืช สำนักคุ้มครองพันธุ์พืช กรมวิชาการเกษตร

3. ผู้เข้าใช้พิพิธภัณฑ์พืชกรุงเทพต้องติดต่อขออนุญาตเข้าใช้ โดยนำบัตรประจำตัวแลกบัตรผู้มาติดต่อกับเจ้าหน้าที่ และลงชื่อในสมุดเข้าใช้พิพิธภัณฑ์พืชกรุงเทพทุกครั้ง

4. ผู้เข้าใช้พิพิธภัณฑ์พืชกรุงเทพ ถ้าต้องการถ่ายภาพพรรณไม้ หรือนำเครื่องมือใด ๆ เข้ามาใช้ในพิพิธภัณฑ์พืช ต้องขออนุญาตก่อนทุกครั้ง

5. ผู้ที่นำพรรณไม้มาเทียบในห้องพรรณไม้ ต้องมีหนังสือแจ้งความประสงค์มาจากต้นสังกัดพร้อมตัวอย่างพรรณไม้ อย่างน้อย 7 วันทำการ เพื่อที่ทางพิพิธภัณฑ์พืชกรุงเทพจะได้นำพรรณไม้แช่เยือกแข็งกำจัดแมลง ก่อนอนุญาตให้นำเข้าห้องพรรณไม้ และไม่อนุญาตให้นำตัวอย่างพรรณไม้ที่ไม่ได้ส่งให้ทางพิพิธภัณฑ์พืชกรุงเทพแช่เยือกแข็งกำจัดแมลงเข้าห้องพรรณไม้

6. ห้ามกระทำการใด ๆ ที่ทำให้พรรณไม้เสียหาย เช่น แกะ หรือดึงชิ้นส่วนของพรรณไม้ออกไปโดยไม่ได้รับอนุญาต หรือใช้ตัวอย่างพรรณไม้ไม่ถูกต้องตามหลักการใช้พรรณไม้

7. ห้ามเขียนหรือทำเครื่องหมายใด ๆ ลงบนกระดาษตัวอย่างพรรณไม้ (herbarium sheet)

8. การเขียนป้ายติดชื่อพรรณไม้ (determination slip) ต้องเขียนชื่อพืชพร้อมลงชื่อและวันที่กำกับไว้ด้วย และไม่อนุญาตให้ติดป้ายชื่อลงในตัวอย่าง นอกจากเป็นผู้เชี่ยวชาญพืชเฉพาะวงศ์

9. ห้ามนำตัวอย่างพรรณไม้ออกนอกห้องพรรณไม้ก่อนได้รับอนุญาต

10. ห้ามนำอาหารและเครื่องดื่มเข้าห้องพรรณไม้ ห้ามสูบบุหรี่ หรือก่อให้เกิดประกายไฟใด ๆ ในบริเวณพิพิธภัณฑ์พืชกรุงเทพ

11. การยืมหรือนำชิ้นส่วนต่าง ๆ ของตัวอย่างพรรณไม้เพื่อไปศึกษา ต้องมีหนังสือขออนุญาต และต้องได้รับอนุญาตอย่างเป็นทางการจากผู้อำนวยการสำนักคุ้มครองพันธุ์พืช

ปรับปรุงล่าสุด : 20 พฤศจิกายน 2567